MINISTERUL EDUCAŢIEI NAŢIONALE
ORDIN
**pentru modificarea anexei nr. 1 la Metodologia şi criteriile privind acordarea gradaţiei de merit personalului didactic din învăţământul preuniversitar de stat în sesiunea 2017, aprobate prin** **Ordinul ministrului educaţiei naţionale şi cercetării ştiinţifice nr. 6.161/2016**

    În conformitate cu prevederile art. 264 din Legea educaţiei naţionale nr. 1/2011, cu modificările şi completările ulterioare,
    în temeiul Hotărârii Guvernului nr. 26/2017 privind organizarea şi funcţionarea Ministerului Educaţiei Naţionale,
    **ministrul educaţiei naţionale** emite prezentul ordin.

**Art. I.** - Anexa nr. 1 la Metodologia şi criteriile privind acordarea gradaţiei de merit personalului didactic din învăţământul preuniversitar de stat în sesiunea 2017, aprobate prin Ordinul ministrului educaţiei naţionale şi cercetării ştiinţifice nr. 6.161/2016, publicată în Monitorul Oficial al României, Partea I, nr. 21 din 9 ianuarie 2017, se modifică şi se înlocuieşte cu anexa care face parte integrantă din prezentul ordin.

**Art. II.** - Direcţia generală management şi resurse umane din cadrul Ministerului Educaţiei Naţionale, inspectoratele şcolare şi unităţile de învăţământ preuniversitar duc la îndeplinire prevederile prezentului ordin.

**Art. III.** - Prezentul ordin se publică în Monitorul Oficial al României, Partea I.

Ministrul educaţiei naţionale,
**Pavel Năstase**

Bucureşti, 14 februarie 2017.
Nr. 3.252.

***ANEXĂ***
*(Anexa nr. 1 la metodologie)*

**GRAFICUL
desfăşurării concursului pentru acordarea gradaţiilor de merit - sesiunea 2017**

    **1.** Detalierea punctajelor aferente criteriilor de către comisia paritară de la nivelul inspectoratului şcolar, stabilirea numărului gradaţiilor de merit şi a punctajului minim pe categorii de personal şi pe discipline de învăţământ

**Perioada: 27 - 31 martie 2017**

    **2.** Comunicarea fişelor de evaluare, a numărului gradaţiilor de merit şi a punctajului minim pe categorii de personal şi pe discipline de învăţământ de către inspectoratul şcolar, în teritoriu

**Perioada: 3 - 6 aprilie 2017**

    **3.** Întocmirea şi depunerea, de către candidaţi, a dosarelor şi obţinerea avizelor la nivelul unităţii de învăţământ

**Perioada: 7 aprilie - 5 mai 2017**

    **4.** Depunerea dosarelor care conţin documentele justificative privind activitatea candidatului respectiv la secretariatul/ registratura inspectoratului şcolar

**Perioada: 8 - 12 mai 2017**

    **5.** Analiza dosarelor de către inspectorul şcolar care coordonează disciplina, cu consultarea consiliului consultativ, şi elaborarea raportului referitor la activitatea candidatului în specialitate

**Perioada: 9 - 26 mai 2017**

    **6.** Verificarea dosarelor şi acordarea punctajelor de către comisia de evaluare a dosarelor depuse în vederea acordării gradaţiei de merit

**Perioada: 29 mai - 21 iunie 2017**

    **7.** Aprobarea listei cuprinzând punctajele acordate în urma evaluării, de către consiliul de administraţie al inspectoratului şcolar

**Perioada: 22 - 23 iunie 2017**

    **8.** Afişarea listei cuprinzând punctajele acordate în urma evaluării la avizierul inspectoratului şcolar

**Termen: 27 iunie 2017**

    **9.** Depunerea contestaţiilor asupra punctajului acordat şi stabilirea numărului gradaţiilor de merit ce pot fi redistribuite

**Zilele: 29 - 30 iunie 2017**

    **10.** Soluţionarea contestaţiilor de către comisia de contestaţii

**Perioada: 3 - 5 iulie 2017**

    **11.** Validarea rezultatelor finale ale concursului de către consiliul de administraţie al inspectoratului şcolar şi afişarea acestora la inspectoratele şcolare

**Termen: 7 iulie 2017**

    **12.** Înaintarea la Ministerul Educaţiei Naţionale a listelor cu personalul didactic din unităţile de învăţământ, validat în vederea acordării gradaţiei de merit

**Perioada: 10 - 11 iulie 2017**

    **13.** Emiterea ordinului ministrului educaţiei naţionale

**Termen: 18 august 2017**

***NOTĂ:***

    Personalul didactic de la Palatul Naţional al Copiilor depune dosarele pentru concursul de acordare a gradaţiei de merit la registratura Ministerului Educaţiei Naţionale, respectând graficul.